
Az Európai Parlament,
–	tekintettel a tanácsi határozat tervezetére (07058/2024),
–	tekintettel az Európai Unió és az Amerikai Egyesült Államok közötti, a Galileo műholdak Egyesült Államok területéről történő felbocsátására vonatkozó biztonsági eljárások megállapításáról szóló megállapodás tervezetére (07061/2024),
–	tekintettel a Tanács által az Európai Unió működéséről szóló szerződés 189. cikkével és 218. cikke (6) bekezdése második albekezdése a) pontjának v. alpontjával összhangban előterjesztett, egyetértésre irányuló kérelemre (C9‑0137/2024),
–	tekintettel eljárási szabályzata 107. cikkének (1) és (4) bekezdésére és 117. cikkének (7) bekezdésére,
–	tekintettel az Ipari, Kutatási és Energiaügyi Bizottság ajánlására (A10-0001/2024),
1.	egyetért a megállapodás megkötésével;
2.	utasítja elnökét, hogy továbbítsa a Parlament álláspontját a Tanácsnak és a Bizottságnak, továbbá a tagállamok, valamint az Amerikai Egyesült Államok kormányainak és parlamentjeinek.

